**projektas**

**reg. Nr. T-36**

**2.6.darbotvarkės klausimas**

**Pasvalio rajono savivaldybės taryba**

**Sprendimas**

**Dėl nekilnojamojo turto PERDAVIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), Pasvalio rajono savivaldybės taryba nusprendžia:

1. Perduoti Pasvalio rajono savivaldybės administracijai Pasvalio rajono savivaldybei nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise (priedas).

2. Įgalioti Pasvalio rajono savivaldybės merą pasirašyti šio sprendimo 1 punkte nurodyto turto perdavimo ir priėmimo aktus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė

Živilė Kripaitienė

2023-02-08

Suderinta DVS Nr. RTS-39

Pasvalio rajono savivaldybės tarybos

2023 m. vasario d. sprendimo Nr. T1-

priedas

**PASVALIO RAJONO SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO, PERDUODAMO PASVALIO RAJONO SAVIVALDYBĖS ADMINISTRACIJAI, SĄRAŠAS**

|  |  |  |  |  |
| --- | --- | --- | --- | --- |
| Eil.  Nr. | Nekilnojamojo turto pavadinimas ir adresas | Unikalus Nr. | Bendras / užstatytas plotas, kv. m, ilgis, m | Statybos metai |
| 1. | Pastatas – mokykla, Baltpamūšio g. 17, Dagių k., Saločių sen., Pasvalio r. sav. | 6792-0007-2010 | 42,19 | 1920 |
| 2. | Pastatas – mokykla, Gamyklos g. 22A, Kraštų k., Krinčino sen., Pasvalio r. sav. | 6797-9007-2013 | 62,22 | 1979 |
| 3. | Pastatas – kultūros namai, Ryto g. 30, Norgėlų k., Joniškėlio apyl. sen., Pasvalio r. sav. | 6797-0025-2014 | 67,94 | 1970 |
| 4. | Pastatas – pradinė mokykla, Tėviškės g. 8, Meškalaukio k., Joniškėlio apyl. sen., Pasvalio r. sav. | 6797-9007-3010 | 35,94 | 1979 |
| 5. | Vandentiekio tinklai – vandentiekio tinklai, Pamažupių k., Pasvalio r. sav. | 4400-5956-7363 | 1880,74 | 2022 |

\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl nekilnojamojo turto PERDAVIMO**

2023-02-08

Pasvalys

**1. Sprendimo projekto rengimo pagrindas.**

Savivaldybei nuosavybės teise priklausančio turto savininko funkcijas įgyvendina Savivaldybės taryba, vadovaudamasi [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis bei kitais įstatymais, o Savivaldybės įstaigos ir organizacijos turtą valdo, naudoja ir juo disponuoja patikėjimo teise.

**2. Sprendimo projekto tikslai ir uždaviniai.**

Priėmus šį sprendimą Pasvalio rajono savivaldybės administracija Nekilnojamojo turto registre galės įregistruoti sprendimo priede nurodyto turto daiktines teises – turto patikėjimo teisę.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia, nes pagal šiuo metu galiojančius teisės aktus už savivaldybės turto daiktinių teisių įregistravimą Nekilnojamojo turto registre Valstybės įmonei Registrų centrui mokesčio mokėti nereikia.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė